open-index/open-wikipedia-markdown huggingface dataset:
Tiina Taavitsainen

**Tiina Tuulikki Taavitsainen** (s. 19. joulukuuta 1985 Helsinki) on suomalainen seiväshyppääjä ja voimistelija. Hän edusti yleisurheilussa Helsingin Kisa-Veikkoja ja häntä valmensi vuoteen 2006 Rauli Pudas, vuosina 2006–2008 Risto Koskinen ja vuodesta 2009 Vesa Rantanen. Voimistelussa hän edusti Suomen Taitovoimisteluklubia.

Taavitsainen voitti telinevoimistelun hypyissä Suomen-mestaruuden vuosina 1998–2003.

Taavitsainen kilpaili seiväshypyssä ensimmäisen kerran vuonna 2005 19-vuotiaana. Hän on saavuttanut yleisurheilussa kuusi aikuisten SM-mitalia. 17. helmikuuta 2007 hän oli seiväshypyn kolmas sisäratojen SM-kisoissa tuloksella 375 cm. 14. kesäkuuta 2008 hän oli mukana 4&nbsp;×&nbsp;100 metrin viestissä ajalla 47,56 s hopealle juosseessa HK-V:n viestijoukkueessa. Kalevan kisoissa 2011 hän sijoittui seiväshypyssä toiseksi ja 2009 kolmanneksi sekä sisäratojen SM-kilpailuissa 2010 ja 2011 toiseksi.

Hänen seiväsennätyksensä on 420 cm, jonka hän hyppäsi Somerolla 29. kesäkuuta 2008. Ennätyksellään hän sijoittuu Suomen kaikkien aikojen tilastossa yhdeksänneksi (tilanne kesäkuussa 2019). Hallissa hänen ennätyksensä on Jyväskylässä 1. maaliskuuta 2008 hypätty 414 cm.

## Aikuisten SM-mitalit yleisurheilussa
*Ulkoradoilla
**Hopeaa 2008 (4 × 100 m 47,56)
**Hopeaa 2011 (seiväshyppy 382 cm)
**Pronssia 2009 (seiväshyppy 400 cm)
*Sisäradoilla
**Hopeaa 2010 (Seiväs 388)
**Hopeaa 2011 (Seiväs 390)
**Pronssia 2007 (Seiväs 375)

## Henkilökohtaiset ennätykset
*Ulkoradoilla
**Seiväs 420 (Somero 29.6.2008)
*Sisäradoilla
**Seiväs 414 (Jyväskylä 1.3.2008)

## Lähteet
* 
### Viitteet
Bobby Vinton’s Greatest Hits

**Bobby Vinton's Greatest Hits** on Bobby Vintonin kokoelma-albumi, joka julkaistiin vuonna 1964. Se sisältää laulajan ensimmäisiä singlejä.

Albumin tuotti Bob Morgan sekä kannen kuvasta vastasi Cardell Photo of Pittsburgh.

## Kappaleet
### Puoli 1
# Blue Velvet - (Bernie Wayne, Lee Morris) - 2:49
# Roses Are Red (My Love) - (Paul Evans, Al Byron) - 2:38
# Blue on Blue - (Hal David, Burt Bacharach) - 2:24
# Mr. Lonely - (Bobby Vinton, Gene Allen) - 2:40
# Let's Kiss and Make Up - (Marjorie McCoy, Norman Meade) - 2:28
# My Heart Belongs to Only You - (Frank Daniels, Dorothy Daniels) - 2:42
### Puoli 2
# There! I've Said It Again - (Redd Evans, David Mann) - 2:22
# Rain Rain Go Away - (Gloria Shayne, Noël Regney) - 2:55
# I Love You the Way You Are - (Bobby Vinton) - 2:55
# Over the Mountain (Across the Sea) - (Rex Garvin) - 2:23
# Trouble Is My Middle Name - (Neval Nader, John Gluck, Jr.) - 2:28
# Tell Me Why - (Al Alberts, Marty Gold) - 2:36

## Listasijoitukset
Albumilista - Billboard (North America)

Singles - Billboard (North America)
Lena Solvin

**Lena Anne-May Solvin** (s. 4. heinäkuuta 1986 Uusikaarlepyy) on suomalainen moukarinheittäjä. Hän edustaa IF Nykarlebynejdeniä ja häntä valmentavat Martin Ahlskog ja Leif Solvin.

Hän on saavuttanut viisi aikuisten SM-mitalia. Lappeenrannassa 4. elokuuta 2007 hän oli kolmas tuloksella 64,45 m. Tampereella 26. heinäkuuta 2008 hän oli toinen tuloksella 62,28 m ja Espoossa 1. elokuuta 2009 hän oli toinen tuloksella 63,23 m. Kajaanissa 7. elokuuta 2010 hän oli toinen tuloksella 65,47. Turussa 7. elokuuta 2011 hän oli toinen tuloksella 63,25.

Hän on edustanut Suomea neljästi Suomi–Ruotsi-maaottelussa, vuosina 2007, 2008, 2009 ja 2010. Göteborgissa 2007 hän oli viides tuloksella 60,13, Helsingissä 2008 toinen tuloksella 64,59, Göteborgissa 2009 viides tuloksella 60,29 ja Helsingissä 2010 neljäs tuloksella 64,57.

Hänen ennätyksensä on 66,26, jonka hän heitti Kaustisella 28. kesäkuuta 2008. Ennätyksellään hän sijoittuu Suomen kaikkien aikojen tilastossa kahdeksanneksi.

## Aikuisten SM-mitalit
*Hopeaa 2008 (62,28)
*Hopeaa 2009 (63,23)
*Hopeaa 2010 (65,47)
*Hopeaa 2011 (63,25)
*Pronssia 2007 (64,45)

## Lähteet
* 
### Viitteet
Mike Taylor

**Michael "Mike" J. C. Taylor** (24. huhtikuuta 1934 – 4. huhtikuuta 2017) oli brittiläinen F1-kuljettaja. Hän osallistui kahteen F1-osakilpailuun kausina 1959–1960. Hän keskeytti toisessa ja karsiutui toisessa, eikä saavuttanut pisteitä. Hän osallistui myös useisiin MM-sarjaan kuulumattomiin kilpailuihin.

Taylorin ura kilpa-ajajana alkoi 1950-luvulla tämän ajaessa urheiluautoluokissa, mm. 1100-kuutioisten luokissa MG:n, Jaguarin ja Lotuksen autoilla. Hänen saavutuksensa kyseisessä luokassa Goodwoodin järjestämissä ajoissa huomioitiin Motor Sport Brooklands Memorial Trophy-palkinnolla. Hän jakoi Le Mansin 24 tunnin ajoissa autonsa Innes Irelandin kanssa johtaen kilpailua 1100-kuutioisten luokassa, kunnes autoon iski teknisiä vikoja. Myöhemmin Taylorille tarjottiin mahdollisuutta ajaa Alan Brownin Formula 2-luokan Cooper-autoa, jolla sijoittui neljänneksi Berliinin osakilpailussa AVUSin radalla. Vuonna 1959 hän kilpaili myös Formula 1 -sarjan Britannian osakilpailussa, mutta kyseinen kilpailu päättyi keskeytykseen.

Taylorin kilpailu-ura loppui ennenaikaisesti hänen jouduttua onnettomuuteen vuoden 1960 Belgian GP:n harjoituksissa. Hän paiskautui ulos autostaan 160 mailin tuntinopeudella, vieri mäkeä alas ja osui puuhun murtaen useita luita. Stirling Moss joutui samanlaiseen onnettomuuteen ja halvaantui, mutta terapian avulla pystyi kävelemään. Taylor haastoi Lotuksen oikeuteen ja voitti käsittelyn saaden korvausrahoja, mutta kärsi myöhemmin kiinteistöyritystoiminnassa miljoonien puntien tappiot yhtiön ajautuessa taloudellisiin vaikeuksiin vuonna 1977.

Vuonna 1980 Taylor meni naimisiin Stirling Mossin ex-vaimon Elaine Barberinon kanssa. Heidän perheensä koostui Luke-pojasta, Emma-tyttärestä sekä Allison-tytärpuolesta. Taylor kuoli vuonna 2017 taisteltuaan pitkään syöpää vastaan.

## F1-tilastot

## Lähteet
Taz

**Taz** () on joki Jamalin Nenetsian piirikunnassa ja Krasnojarskin aluepiirin rajalla Venäjällä. Se saa alkunsa Siperian selänteeltä, virtaa Länsi-Siperian alangon soiden halki ja laskee Karanmeren Tazinlahteen. Joen pituus on 1&nbsp;401 kilometriä ja valuma-alueen laajuus 150&nbsp;000 neliökilometriä.

Joen virtaama vaihtelee huomattavasti vuoden aikana ja on suurimmillaan kesäkuussa. Taz jäätyy lokakuussa ja vapautuu jäistä touko-kesäkuun vaihteessa. Tärkeimmät sivujoet ovat Bolšaja Širta, Hudosei, Tolka ja Tšaselka. Kalalajeja ovat siika, muikku, vähäisemmässä määrässä sampi ja nelma. Joki on alajuoksultaan liikennöintikelpoinen. Sen varrella sijaitsevat Krasnoselkupin kylä ja Tazovskin taajama. Nykyisen Sidorovskin kylän lähellä oli 1600-luvulla Mangazejan kaupunki.

## Lähteet
Mangazeja

**Mangazeja** () oli Venäjällä Länsi-Siperiassa Tazjoen varrella 1600-luvulla sijainnut kaupunki.

Vuosina 1601–1607 venäläiset sotilaat rakensivat puisen linnakkeen Tazin oikealle rannalle, 300 kilometrin päähän joen suusta. Sen kautta kulki Mangazejan kauppareitti, joka suuntautui Vienanjoen suulta meritse Jamalille, jokien kautta Obin lahteen ja Tazjoelta kannaksen yli Jenisein sivujoelle Turuhanille. Linnakkeen yhteyteen syntyi turkiskaupan keskuksena toiminut Mangazejan kaupunki.

Turkiseläinten ehdyttyä 1600-luvun puolivälissä kaupunki menetti taloudellisen merkityksensä ja se hylättiin. Varuskunta siirrettiin Jeniseille, jonne vuonna 1672 perustettiin *Novaja Mangazeja* -niminen kaupunki (1780-luvulta lähtien Turuhansk). Mangazejassa tehtiin arkeologisia kaivauksia vuosina 1968–1970 ja 1973. Nykyään paikan lähellä sijaitsee Jamalin Nenetsian Krasnoselkupin piirin Sidorovskin kylä.

## Lähteet
Johnny Thomson

**Johnny Thomson** (9. huhtikuuta 1922 Lowell, Massachusetts – 24. syyskuuta 1960 Allentown, Pennsylvania) oli yhdysvaltalainen Indianapolis 500 -kuljettaja. Hän osallistui kahdeksaan Indianapolis 500 -kilpailuun kausina 1953–1960. Hän oli kolmas vuoden 1959 kilpailussa. Hän saavutti yhteensä yhden paalupaikan, yhden palkintosijan, yhden nopeimman kierroksen ja 10 MM-pistettä. Hänet tunnettiin lempinimellä "Lentävä skotlantilainen".

Thomson kilpaili myös AAA- ja USAC-mestaruussarjoissa voittaen seitsemän kertaa. Hän voitti vuoden 1948 UCOA New England -tittelin voitettuaan 32 Midget car -tapahtumaa. Hän voitti tittelin uudestaan vuonna 1950. Hän voitti myös AAA Eastern Division Midget -mestaruuden. Hän oli vuoden 1958 USAC Sprint car -sarjan mestari. Hän voitti Eastern Spint car -sarjan mestaruuden vuonna 1954.

Thomson oli ensimmäinen kuljettaja, joka voitti sadan mailin (160&nbsp;km) hiekkatiekilpailun alle tunnissa Pennsylvaniassa Langhornella. Hän menehtyi vuoden 1960 Sprint car tapahtumassa Great Allentown Fairissa, kun hänen autonsa ajoi aidan läpi ja kääntyi katolleen.

Thomson valittiin vuoden 1996 National Sprint car Hall of Fameen ja National Midget Auto Racing Hall of Fameen vuonna 1997. Hän oli myös kilpailija Bud Collyersin "Beat tht Clock" kilpailussa.
Rodtsenko-seura

**Rodtsenko-seura** oli taiteilijaryhmä, joka perustettiin Tampereella vuonna 1984. Seuran jäseniä olivat Erik Ahonen, Jouni Hirvonen, Markku Kivinen, Jukka Mikkola ja Jyrki Siukonen. Rodtsenko-seura oli aktiivisimmillaan vuonna 1986, ja toiminta lopetettiin virallisesti vuonna 1990. Siukonen, Hirvonen ja Kivinen toimivat edelleen kuvataiteilijoina loppuryhmän siirryttyä toimittajiksi.

Näyttelyiden ohella Rodtsenko-seuran toimintaan kuului esitelmiä, julkaisuja, performansseja, kannanottoja ja muun muassa  mäkiautoperinteen elvyttämistä. Seuran jäsenillä oli yhteinen tausta punk-ajan rock-musiikissa ja pienjulkaisuissa. Parhaiten tunnetaan Siukosen Kollaa kestää -yhtye sekä Pahkasika, jossa Jukka Mikkola oli mukana. Seura esiintyi aina ryhmänä, mikä oli tavallisempaa rock-maailmassa kuin kuvataiteessa.

Rodtsenko-seura harrasti postmodernia historiallista lainailua ja ironista asennetta. Seura hyödynsi usein myös iskulauseita 1920-luvun neuvostotaiteilijoiden tapaan. *Porvari hus!* oli iskulauseista tunnetuimpia. Seura teki Moskovaan vuonna 1988 installaation 5&nbsp;000 paperipussista. Pusseihin oli painettu venäjäksi puhallus- ja pamautusohje sekä teksti *Tehdään näin: paukku taantumusta päin!*. Paukuttelun sijaan yleisö kuitenkin hamstrasi pussit nopeasti käytännön tarpeisiin.

Rodtsenko-seura siirsi julisteinstallaationsa omin luvin 1970-lukulaisten osallistuvien taiteilijoiden järjestön Kiilan 50-vuotisnäyttelyyn Taidehalliin vuonna 1986. Teos oli paikalla sattumalta edellisen näyttelyn jäljiltä. Rodtsenko-seuran ironinen huumori sai enemmän huomiota ja myötämieltä kuin kiilalaisten teokset, joskin rodtsenkolaiset sanoivat halunneensa tehdä kunnianosoituksen Kiilan perinteelle.

Aleksandr Rodtšenkon ohella muukin venäläinen avantgarde kiinnosti seuran jäseniä. Nimeksi valittiin Rodtsenko-seura, koska se kuulosti paremmalta kuin muut vaihtoehdot, kuten Tatlin-seura.

## Lähteet
István Kniezsa

**István Kniezsa** (1898&ndash;1965) oli unkarilainen kielitieteilijä, joka tutki muun muassa slaavilaisten kielten nimistöä ja äännehistoriaa sekä unkarin kielen slaavilaisia lainasanoja. Hän toimi professorina Budapestissa vuodesta 1941.

## Lähteet

## Aiheesta muualla
* Kniezsan teoksia openlibrary.org:ssa
Slovakian naisten koripallomaajoukkue

**Slovakian naisten koripallomaajoukkue** edustaa Slovakiaa koripallon naisten maajoukkuekilpailuissa. Sitä hallinnoi Slovakian koripalloliitto.

Slovakian maajoukkue osallistui arvokilpailuihin ensimmäisen kerran Italian EM-kisoissa 1993. Voitettuaan alkulohkonsa se hävisi välieräottelussa Espanjalle 55–73, mutta sai pronssia kukistettuaan pronssiottelussa Italian 68–67.
Unkarin EM-kilpailuissa 1997 Slovakia voitti alkulohkonsa ja kukisti puolivälieräottelussa Jugoslavian. Välierässä Slovakia voitti Unkarin 81–55, mutta hävisi loppuottelussa Liettualle 62–72 saaden hopeaa.

## Arvokilpailut
### Olympialaiset
* 2000: seitsemäs 

### Maailmanmestaruuskilpailut
* 1994: viides 
* 1998: kahdeksas 

### Euroopan-mestaruuskilpailut
* 1993: pronssia
* 1995: neljäs
* 1997: hopeaa
* 1999: neljäs
* 2001: kahdeksas
* 2003: seitsemäs
* 2009: kahdeksas
* 2011: kolmastoista 
* 2013: kahdestoista 
* 2015: yhdeksäs 
* 2017: kahdeksas 

## Lähteet
Sarah Kinney

**Sarah Kinney** on yhdysvaltalainen sarjakuvakäsikirjoittaja. Muun muassa Aku Ankkaa käsikirjoittanut Kinney on naimisissa Stefan Petruchan kanssa, joka myös on Aku Ankka -käsikirjoittaja. 

## Lähteet
* Akupedian artikkeli Kinneystä 
* Kuka on pras käsikirjoittaja? Akupedia
John Knittel

**John Knittel** (alun perin **Hermann Emanuel Knittel**, 24. maaliskuuta 1891 Dharwar, Intia &ndash; 26. huhtikuuta 1970 Maienfeld, Graubünden) oli sveitsiläinen kirjailija. 

Intiassa lähetyssaarnaajaperheeseen syntynyt Knittel vietti lapsuutensa Baselissa, mutta matkusteli elämänsä aikana paljon. Ensimmäisen romaaninsa *The Travels of Aaron West* hän julkaisi Englannissa vuonna 1919. Hän liittyi myös Pen-klubin jäseneksi. Vuonna 1921 Knittel muutti perheineen Sveitsiin lähelle Genevenjärveä, mutta teki matkoja Egyptiin, Algeriaan ja Tunisiaan. Vuonna 1938 perhe muutti Maienfeldiin. Ennen sotaa kirjoitettuja Knittelin teoksia ovat muun muassa *Kuin myrskyssä puu* (1927, engl. *Into the abyss*, saks. *Thérèse Etienne*) ja *Synnin tie* (1934, *Via Mala*). Jälkimmäisen jatko-osa *Power for sale* ilmestyi 1939. Vuonna 1943 hänen tyttärensä tuomittiin kuolemaan Valkoisen Ruusun jäsenyyden vuoksi. Knitteliä itseään pidettiin kollegoiden silmissä natsimielisenä ja hänet erotettiin Sveitsin kirjailijaliitosta. Sodan jälkeen Knittel kirjoitti vielä kolme romaania: *Terra Magna* (1948), *Jean-Michel* (1953) ja *Arietta* (1959). Hän kirjoitti urallaan myös useita näytelmiä. Knittel kirjoitti kaikki teoksensa englanniksi. 

## Lähteet

## Aiheesta muualla

*
Kirsten De Graaff

**Kirsten De Graaff** on hollantilainen Aku Ankka -käsikirjoittaja. Hän on yksi harvoista naisista, jotka tekevät Aku Ankkaa. Hänet on tunnettu vitsisarjoistaan, jotka hän kirjoittaa pääasiassa Mau Heymansin kanssa.

## Lähteet
* Kirsten De Graaff Akupedian artikkelissa
Paschalis III

**Paschalis III** (hepr.-latina.: *pääsiäisenä syntynyt*) oik. **Guido Cremalainen** (s. Lucca – k. 20. syyskuuta 1168 Rooma) oli 22. huhtikuuta 1164 alkaen kuolemaansa saakka Aleksanteri III:n vastapaavi.

Fredrik Barbarossa valitsi Guido Cremalaisen kardinaaliksi kansleri Rainald Dasselilaisen aloitteesta Würzburgin konsiilissa 1164, sen jälkeen kun keisarimielinen vastapaavi Victor IV oli kuollut. Saadakseen tukea keisari Fredrik Barbarossalta Paschalis kanonisoi Kaarle Suuren. Roomalaiskatolinen kirkko ei ole hyväksynyt kanonisointia. Kolmas lateraanikonsiili 1179 mitätöi kaikki hänen toimenpiteensä.

## Aiheesta muualla
* Würzburgin piispojen kronikka, Universität Würzburg
Puolan naisten koripallomaajoukkue

**Puolan naisten koripallomaajoukkue** edustaa Puolaa koripallon naisten maajoukkuekilpailuissa. Sitä hallinnoi Puolan koripalloliitto.

Puola sai pronssia naisten ensimmäisissä EM-kilpailuissa Italiassa 1938. Se voitti viiden joukkueen sarjassa kolme ottelua ja hävisi yhden samoin kuin kulta- ja hopeajoukkueet Italia ja Liettua. Puola saavutti pronssia Italiassa pidetyissä EM-kilpailuissa myös 1968. Se voitti seitsemän joukkueen loppusarjassa neljä ottelua ja hävisi kaksi. Jugoslavian EM-kisoissa 1980 Puola kukisti emäntäjoukkueen välierässä 79–72, mutta hävisi loppuottelussa Neuvostoliitolle 49–95 saaden hopeaa. Italian EM-kilpailuissa 1981 Puola sai niin ikään hopeaa. Se kukisti välierässä Tšekkoslovakian 72–60, mutta hävisi loppuottelussa Neuvostoliitolle 42–85.

Puola saavutti ensimmäisen Euroopan-mestaruutensa kotikisoissaan 1999. Se kärsi alkulohkon peleissä kaksi tappiota sijoittuen lohkossaan Liettuan jälkeen toiseksi. Puolivälieräottelussa se voitti Kroatian 72–51 ja välierässä Venäjän 66–61. Katowicessa pelatussa loppuottelussa Puola kukisti Ranskan 59–56.

## Arvokilpailut

### Olympialaiset
* 2000 : kahdeksas

### Maailmanmestaruuskilpailut
* 1959 : viides
* 1983 : seitsemäs
* 1994 : kolmastoista

### Euroopan-mestaruuskilpailut

## Lähteet

## Aiheesta muualla
*Puolan koripalloliiton sivusto
Andrea Ferraris

**Andrea Ferraris** (s. 3. syyskuuta 1966 Genova) on italialainen Aku Ankka -piirtäjä ja käsikirjoittaja. 1980-luvulla hän opiskeli genovalaisessa taidekoulussa. Opiskelunsa aikana hän piirsi myös sarjakuvia Treviso-kustantamolle. 1990-luvulla hän rupesi varsinaisesti piirtämään Aku Ankkaa. 10 vuoden jälkeen hän alkoi tehdä myös käsikirjoituksia. Ferrariksen ensimmäinen julkaistu sarjakuva on Mikki & Hessu: Neljäs Beatle.

## Lähteet
* Andrea Ferraris Akupediassa

### Viitteet
Knivskjellodden

**Knivskjellodden** (**Knivskjelodden**) on Norjassa Magerøyan saarella Nordkappin kunnassa sijaitseva paikka, joka on Jäämeren ulkosaaria lukuun ottamatta Norjan ja Euroopan pohjoisin kohta. Suositumpi Nordkapp sijaitsee 1&nbsp;500 metriä etelämpänä ja on maanteitse saavutettavissa toisin kuin Knivskjellodden. Paikan leveysastekoordinaatit ovat 71°11′08″ N, 47″ Nordkappia pohjoisempana.

Euroopan mantereen pohjoisin kohta (ei saarella kuten Knivskjellodden) on Kinnarodden Gamvikin ja Lebesbyn kuntien rajalla (71° 08′ 02″ pohjoista leveyttä).


Kuva:Nordkapp09.jpg|Knivskjellodden kuvattuna Nordkappista
Kuva:Nortdkapp&Knivskjellodden.JPG|Edessä Nordkapp, taustalla Knivskjellodden


## Lähteet

## Aiheesta muualla
Jack Sutter

**Jack Sutter** (s. 1938) on englantilainen sarjakuvakäsikirjoittaja. Hän on käsikirjoittanut noin 250 Disney -sarjakuvaa, jotka on useimmiten piirtänyt Paul Halas tai Vicar. Sutter on myös käsikirjoittanut muun muassa James Bond- ja Star Trek -sarjakuvia. 

## Lähteet
Bruno Sarda

**Bruno Sarda** (s. 29. syyskuuta 1954 Torino) on italialainen Aku Ankka -käsikirjoittaja. 

## Ura
Sardan ura alkoi vuonna 1985, ja hänen ensimmäinen sarjansa julkaistiin jo heti seuraavana vuonna. Sardaa pidetään yhtenä monipuolisimmista käsikirjoittajista. Hän on myös kasvattanut Ankkalinnan hahmogalleriaa, luomalla Indiana Hopon.

## Lähteet

## Aiheesta muualla
* Bruno Sarda Akupediassa
ASM (Formula 3)

**ASM** on entinen Formula 3-talli. ASM voitti sarjan mestaruudet vuosina 2003-2008. Nykyinen F3 -talli ART Grand Prix kuitenkin korvasi sen kaudeksi 2009. ASM riveissä on ajanut muun muassa Formula 1 maailmanmestari Lewis Hamilton sekä F1:ssä myös ajava Nico Rosberg.
Douglas Costa

**Douglas Costa de Souza** (s. 14. syyskuuta 1990 Sapucaia do Sul, Rio Grande do Sul), tunnetaan nimellä **Douglas Costa**, on brasilialainen jalkapalloilija. Hän on vasenjalkainen hyökkäävä keskikenttäpelaaja.

## Seurajoukkueura
Douglas Costa on tunnettu Brasiliassa myös lempinimellä uusi Ronaldinho. Useat suurseurat kiinnostuivat hänestä vuonna 2008. Hän siirtyi tammikuussa 2010 ukrainalaisseura Šah’tar Donetskiin, jossa hän pelasi 5,5 vuotta. Hän voitti Šah’tarissa viisi Ukrainan mestaruutta sekä kolme Ukrainan Cupia.

Kausina 2015–2017 hän edusti Saksan Bundesligassa Bayern Müncheniä, johon hän siirtyi 30 miljoonan euron siirtosummalla. Bayern Münchenissä hän pelasi kahden kauden aikana Bundesliigassa 50 ottelua ja teki niissä kahdeksan maalia. Italian Serie A:ssa Juventuksen joukkueessa hän pelasi 31 ottelua ja teki neljä maalia kaudella 2017–2018 ollessaan vielä lainalla Bayern Münchenistä sekä pelasi 17 ottelua ja teki yhden maalin kaudella 2018–2019. Italian cupin loppuottelussa 2018 hän teki joukkueensa toisen maalin, kun Juventus voitti AC Milanin 4–0. Kauden 2020–2021 hän pelasi jälleen Bayernissa lainalla Juventuksesta. Lainakaudellaan Bayernissa hän pelasi 11 bundesliigaottelua, joissa hän teki yhden maalin, sekä kuusi Mestarien liigan ottelua. Hän voitti lainakaudellaan Saksan mestaruuden lisäksi seurajoukkueiden maailmanmestaruuden.

Douglas Costa pelasi Mestarien liigassa Šah’tar Donetskin, Bayern Münchenin ja Juventuksen joukkueissa yhteensä 76 ottelua ja teki niissä 11 maalia.

Kauden 2021 Douglas Costa pelasi lainalla kasvattajaseurassaan Grêmiossa, jossa hän pelasi 26 Brasilian Série A:n ottelua ja teki niissä kolme maalia. Kaudet 2022 ja 2023 hän pelasi MLS-seura LA Galaxyssa, jossa hän pelasi 46 MLS:n runkosarjan ottelua ja teki niissä seitsemän maalia. Hän pelasi LA Galaxyssa myös kaksi MLS:n pudotuspeliottelua.

Tammikuussa 2024 Douglas Costa allekirjoitti 1,5-vuotisen sopimuksen brasilialaisseura Fluminensen kanssa. Hän pelasi kaudella 2024 Fluminensessa 10 Brasilian Série A:n ottelua ja neljä Copa Libertadoresin ottelua, joissa hän ei tehnyt maaleja. Maaliskuussa 2024 hän oli voittamassa Recopa Sudamericanaa. Heinäkuussa 2024 hän purki sopimuksensa Fluminensen kanssa.

Elokuussa 2024 Douglas Costa allekirjoitti kaksivuotisen sopimuksen australialaisseura Sydney FC:n kanssa.

## Maajoukkueura
Douglas Costa on pelannut Brasilian maajoukkueessa 31 ottelua ja tehnyt niissä kolme maalia. MM-kilpailuissa 2018 hän pelasi kaksi ottelua, joissa molemmissa hän tuli vaihtopelaajana kentälle. Viimeisimmän maaottelunsa hän on pelannut marraskuussa 2018.

## Lähteet

## Aiheesta muualla
Alberto Valerio

**Alberto Valerio** (s. 6. syyskuuta 1985 Ipatinga) on brasilialainen autourheilija. 

Valerio on aiemmin kilpaillut Formula Renault ja Formula 3 -sarjoissa voittaen Formula 3 Sudamericana -sarjan mestaruuden vuonna 2005. GP2-sarjassa hän kilpaili Durango-, Piguet GP- ja Scuderia Coloni -talleissa vuosina 2008-2010. Valerio ajoi GP2-uransa ensimmäisen voiton 20. kesäkuuta 2009 Britanniassa.

## GP2-tulokset

### Aasian GP2

## Lähteet
Rasmus Elm

**Rasmus Christoffer Elm** (s. 17. maaliskuuta 1988 Kalmar) on ruotsalainen jalkapalloilija. Hän pelasi kotimaansa lisäksi Alankomaiden ja Venäjän pääsarjoissa. Hänen veljensä David ja Viktor ovat myös jalkapalloilijoita.

## Ura

Elm aloitti uransa Johansfors IF:n ja Emmaboda IS:n juniorijoukkueissa, kunnes liittyi vuonna 2005 Kalmar FF:n vahvuuteen. Hän edusti seuraa kaikkiaan neljä ja puoli vuotta ollen mukana voittamassa Ruotsin mestaruutta kaudella 2008. Mestaruuskausi ja hyvät esitykset Ruotsin alle 21-vuotiaiden maajoukkueessa poikivat Elmille sopimuksen Eredivisien mestariseura AZ Alkmaarin kanssa elokuussa 2009. 

Heinäkuussa 2012 Elm siirtyi Venäjän valioliigassa pelaavaan TsSKA Moskovaan yhdessä Alkmaarin toisen ruotsalaisen keskikenttäpelaajan Pontus Wernbloomin kanssa. 

Elm kärsi vuonna 2014 kroonisesta vatsasairaudesta, jonka vuoksi hänen uransa jatkuminen oli kysymysmerkki. Aiemmin urallaan Elm joutui olemaan kahteen kertaan sivussa pelikentiltä pohkeeseen tulleen veritulpan vuoksi. 

Elm palasi Ruotsiin ja Kalmariin kaudeksi 2015 ja pelasi viimeiset Allsvenskan-ottelunsa kaudella 2019.

### Maajoukkueura

Elm edusti Ruotsin maajoukkuetta 39 kertaa ja teki neljä maalia. Hän oli joukkueen kokoonpanossa vuoden 2012 EM-kilpailuissa.

## Saavutukset
* Ruotsin mestaruus 2008
* Ruotsin cupin voitto 2007
* Venäjän jalkapalloliigan mestaruus 2013, 2014
* Venäjän cupin voitto 2013

## Lähteet
* 
* 

### Viitteet
Tales of a Librarian

**Tales of a Librarian**, tunnettu myös nimellä *A Tori Amos Collection: Tales of a Librarian*, on yhdysvaltalaisen laulaja-lauluntekijä Tori Amosin kokoelma-albumi vuodelta 2003. 
Kokoelma sisältää Atlantic Records -levy-yhtiön julkaisemia kappaleita vuosilta 1991–1999. Albumilla on lisäksi kaksi uutta kappaletta, ”Angels” ja ”Snow Cherries from France”. Amos levytti kappaleet ”Sweet Dreams” ja ”Mary” uudelleen. Muut kappaleet on remasteroitu ja miksattu uudelleen.

Albumista on olemassa kaksi versiota, tavallinen sekä DVD:n sisältävä erikoisversio. DVD:llä on lisämateriaalina muun muassa live-esityksiä. 

*Tales of a Librarian* nousi Yhdysvalloissa Billboard 200 -listan sijalle 40.  Albumi on myynyt kultaa Australiassa ja hopeaa Isossa-Britanniassa.

Albumilta julkaistiin radiosingleinä kappaleet ”Mary” ja ”Angels”. ”Mary” oli saatavina myös digitaalisena singlenä.

## Kappaleet

## Arvostelut
* Desibeli.net: 
* Soundi: 

## Listasijoitukset

## Myyntipalkinnot

## Lähteet

## Aiheesta muualla
* Tales of a Librarian Discogs-sivustolla
* Tales of a Librarian AllMusic-sivustolla
More of Bobby’s Greatest Hits

**More of Bobby's Greatest Hits** on Bobby Vintonin kokoelma-albumi, joka sisältää laulajan hittejä vuosilta 1964–1966 sekä yhden albumiraidan ("Careless"). 

Albumin ovat tuottaneet Bob Morgan ja Billy Sherrill, sekä kannen maalauksen on toteuttanut Sid Maurer.

## Kappaleet
### Puoli 1
# Dum-De-Da - (Merle Kilgore, Margie Singleton) - 2:01
# L-O-N-E-L-Y - (Bobby Vinton) - 2:24
# Satin Pillows - (Robert Tubert, Sonny James) - 2:26
# Long Lonely Nights - (Lee Andrews, Bernice Davis, D.T. Henderson, Mimi Uniman) - 2:27
# Clinging Vine - (Earl Shuman, Leon Carr, Gary Lane) - 2:27
### Puoli 2
# What Color (Is a Man) - (Marge Barton) - 1:56
# Tears - (William Uhr, Frank Capano) - 2:25
# Careless - (Lou Quadling, Dick Jurgens, Eddy Howard) - 2:14
# Theme from "Harlow" (Lonely Girl) - (Jay Livingston, Ray Evans, Neal Hefti) - 2:19
# Petticoat White (Summer Sky Blue) - (Doc Pomus, Mort Shuman) - 2:20

## Listasijoitukset
Singles - Billboard (North America)
Emmanouíl Tzánes

**Emmanouíl Tzánes Bounialís** () (1610/1637 Réthymno, Kreikka – 1690/1694) oli kreikkalainen renessanssiajan taidemaalari. 

Tzánes syntyi Réthymnossa Kreetan saarella, ja hänestä tuli sittemmin pappi. Vuosiksi 1648–1654 hän muutti Korfun saarelle, josta jatkoi edelleen Venetsiaan. Tzánes maalasi suuren määrän ikoneja.

Tzánes kuului kreetalaiseen koulukuntaan. Samoihin aikoihin Venetsiassa vaikutti myös toinen kreetalainen taidemaalari, Theódoros Poulákis.

## Lähteet
Naisten Nelonen

** Naisten Nelonen ** on Suomen naisten jalkapalloilun viidenneksi korkein sarjataso. Peliaika sarjassa on 2 x 40&nbsp;min (2018). Kaudella 2019 Naisten Nelosta pelataan Helsingin, Länsi-Suomen, Tampereen ja Uudenmaan piireissä.

## Sarjan joukkueet kaudella 2019

### Helsinki ja Uusimaa
Pelataan yhteissarjana Uudenmaan kanssa neljässä lohkossa. Syyskierrokselle muodostetaan 10 joukkueen nousulohko ja loput joukkueet syyskierrokselle kolmeen tasolohkoon.  

#### Lohko 1

* Esbo Bollklubb/2
* Espoon Palloseura/Edustus
* Espoon Tikka
* HIFK/Stadin Mimmit R, Helsinki
* Helsingin Jalkapalloklubi/United
* Haukilahden Pallo-Gäddviks Boll/Wellamot, Espoo
* Leppävaaran Pallo, Espoo
* Nummelan Palloseura, Nummela, Vihti
* Pallo-Pojat Juniorit, Helsinki

#### Lohko 2

* Espoon Palloseura/B
* FC Fox, Helsinki
* FC Kontu/B, Helsinki
* FC Viikingit/2, Helsinki
* Helsingin Palloseura/3
* Malmin Palloseura/Akatemia, Helsinki
* Malmin Ponnistajat, Helsinki
* Nurmijärven Jalkapalloseura/2
* Pallokerho-35/4, Helsinki
* Puotinkylän Valtti/2, Helsinki
* Team Vanpa, Vantaa

#### Lohko 3

* FC Kuusysi/2, Lahti
* FC Loviisa
* FC Riihimäen Uhka
* Itä-Hakkilan Kilpa, Vantaa
* Koivukylän Palloseura, Vantaa
* Mäntsälän Urheilijat
* Järvenpään Palloseura/United
* Pallokerho-09, Hyvinkää
* Pallokerho-50
* Orimattilan Pedot

### Länsi-Suomi

* Kimito Sportförening R.F, Kemiö, Kemiönsaari
* Maskun Palloseura
* Mynämäen Pallo-53
* Liedon Pallo
* Salon Palloilijat Naiset
* Peimari United, Paimio, Sauvo
* Raisio Futis 2
* Turun Pyrkivä 2
* VG-62, Naantali
* Åbo IFK 2

### Tampere

* FC Haka-j/Naiset
* FC Nokia/2
* Ilves-Kissat, Tampere
* Mäntän Valo, Mänttä, Mänttä-Vilppula
* Parkunmäen Apassit, Hämeenkyrö
* Pirkkalan Jalkapalloklubi
* Tampereen Peli-Pojat-70
* Tampere United
* Toijalan Pallo-49, Akaa
* Ylöjärven Ilves
* FC Haka, Valkeakoski

## Lähteet
Steve Largent

**Steven Michael "Steve" Largent** (s. 28. syyskuuta 1954 Tulsa, Oklahoma) on yhdysvaltalainen entinen amerikkalaisen jalkapallon pelaaja, josta sittemmin tuli republikaanisen puolueen poliitikko. 

Largent pelasi Tulsan yliopistossa ja sai NFL-varauksensa vuonna 1976. Hän pelasi koko ammattilaisuransa (1976–1989) Seattle Seahawks -seurassa. Hän oli seitsenkertainen Pro Bowl -pelaaja ja sai vuonna 1988 Walter Payton Man of the Year Awardin. Hänet valittiin 1980-luvun vuosikymmenjoukkueeseen, ja hänen Seahawks-pelipaitansa numero (80) on jäädytetty.

Largent kelpuutettiin Pro Football Hall of Fameen vuonna 1995. Hän suoritti aikoinaan yliopistotutkinnon aineenaan biologia.

Largent istui Yhdysvaltain edustajainhuoneen republikaanisena jäsenenä vuosina 1994–2002. Vuonna 2002 hän oli ehdolla Oklahoman kuvernööriksi, mutta hävisi demokraattipuolueen Brad Henrylle. Largentilla on vaimonsa Terryn kanssa neljä lasta. 

## Lähteet

## Aiheesta muualla
* Pro-football-reference.com 
* Pro Football Hall of Fame 
* On the Issues: Steve Largentin poliittisia kantoja
Vatsa

**Vatsa** on yksi ihmisten ja eläinten ruumiinosista. Se sijaitsee pääpuolen suunnasta katsottuna keskiruumiin eli thoraxin (nisäkkäillä rintakehän) jälkeen. Muun muassa hyönteisillä vatsa on selvästi muista ruumiinosista erottuvassa takaruumiissa. Sen sijaan esimerkiksi nisäkkäillä vatsaa on usein vaikea kehon ulkopuolelta selvästi erottaa siihen läheisesti liittyvistä anatomisista alueista, rintakehästä ja lantiosta.

Kehon vatsaosan sisällä on monia tärkeitä sisäelimiä. Nisäkkäiden vatsan sisällä olevaa onteloa kutsutaan vatsaonteloksi, joka rajautuu palleaan ja lantion etuaukeamaan. Vatsaontelossa ovat keskeiset osat ruoansulatuskanavasta, kuten mahalaukku ja suurin osa paksu- ja ohutsuolesta. Lisäksi vatsaontelossa sijaitsevat nisäkkäiden maksa, haima, sappirakko, virtsarakko sekä perna. Munuaiset puolestaan sijaitsevat heti vatsaontelon takana.

Naaraspuolisilla nisäkkäillä vatsassa sijaitsee myös kohtu, joka tiineinä olevilla naarailla kasvaa voimakkaasti ja saa vatsan laajenemaan. Vatsan raskausaikainen kasvu ilmenee muun muassa ihmisillä varsin näkyvänä. Vatsan koko palautuu kuitenkin yleensä raskauden päättymisen jälkeen vähitellen aiempiin mittoihinsa.

Ihmisillä ylensyönti ja siihen liittyvät suuret painonvaihtelut tai raskaus ja synnytys voivat venyttää vatsan lihaskalvoa. Pitkäaikainen venytys voi heikentää vatsanpeitteiden joustavuutta ja johtaa veltostuneeseen vatsaan, joka saattaa roikkua kuin tyhjä pussi. Löystynyt ja veltostunut vatsan iho ja lihaskalvo on ulkonäköhaitta, joka voidaan kuitenkin korjata muotoiluleikkauksella. Mikäli vatsan lihaksisto on kunnossa, vatsan muotoa voidaan korjata myös pelkästään ihonalaista rasvakerrosta ohentamalla esimerkiksi rasvaimun keinoin. 

## Lähteet

## Aiheesta muualla
A Piano: The Collection

__NOTOC__
**A Piano: The Collection** on yhdysvaltalaisen laulaja-lauluntekijä Tori Amosin kokoelmaboksi, joka julkaistiin vuonna 2006. Se sisältää kappaleita vuosilta 1991–2005 sekä muutamia aiemmin julkaisemattomia kappaleita. *A Piano: The Collection* julkaistiin alunperin viiden CD:n boksina. Se on sittemmin julkaistu myös latauksina ja suoratoistopalveluissa.

## Sisältö
Kokoelma sisältää kappaleita Amosin albumeilta *[[Little Earthquakes]]* (1992), *[[Under the Pink]]* (1994), *[[Boys for Pele]]* (1996), *[[From the Choirgirl Hotel]]* (1998), *[[To Venus and Back]]* (1999), *[[Scarlet's Walk]]* (2002) ja *[[The Beekeeper (albumi)]]* (2005) sekä aikaisemmalta kokoelmalta *[[Tales of a Librarian]]* (2003). Lisäksi kokoelmassa on mukana singlejen B-puolina julkaistuja kappaleita, remixejä, demoja ja aiemmin julkaisemattomia kappaleita. Kaikki kappaleet on remasteroitu. Kokoelmalla on joistakin kappaleista aiemmin julkaisematon versio.

Kokoelmalla on seitsemän aiemmin julkaisematonta kappaletta eri ajoilta. ”Zero Point” on albumilta *To Venus and Back* pois jäänyt kappale. ”Walk to Dublin” levytettiin alun perin albumia *Boys for Pele* varten. ”Peeping Tommi” on vuodelta 1993. Amos oli unohtanut kappaleen olemassaolon kunnes hän alkoi kuunnella vanhoja nauhoja kokoelmaa tehdessään. Kappaleesta ”Take Me with You” oli tehty demo vuonna 1990, mutta sitä ei oltu viimeistelty. Amos teki kappaleen loppuun kokoelmaa varten. Kappale ”Ode to My Clothes” vuodelta 2001, ”Dolphin Song” vuodelta 2003 ja ”Not David Bowie” vuodelta 2004.
 
*A Piano: The Collection* on nimetty Amosin pääinstrumentin pianon mukaan. Yksittäiset CD-levyt on nimetty pianon koskettimien ja niiden soittamien sävelten taajuuksien mukaan, esim. *A (440 Hz)*. Ensimmäisen levyn nimi *A (440 Hz)* tarkoittaa pianon yksiviivaisen oktaavin A-säveltä ja sen taajuutta 440 hertsiä. A on a-molliasteikon ensimmäinen sävel ja perussävel, jonka avulla viritetään muita soittimia.

Kokoelma julkaistiin kahdessa erilaisessa pakkauksessa. Toinen on pianon koskettimiston muotoinen laatikko. Toisessa on kannessa kuva koskettimistosta. Lisäksi kokoelmasta julkaistiin rajoitettu painos, joka oli myynnissä vain Barnes & Nobles -liikkeissä Yhdysvalloissa. Rajoitetussa painoksessa oli mukana Amosin haastattelun sisältävä bonus-DVD.

## Arvostelut
* Soundi: 

## Kappaleet
Kaikki kappaleet säv. Tori Amos, paitsi jos mainittu. 

**Levy 1**

**Levy 2**

**Levy 3**

**Levy 4**

**Levy 5**

**Bonus-DVD**

## Huomioita

## Lähteet
Bobby Vinton’s Greatest Hits of Love

**Bobby Vinton's Greatest Hits of Love** on Bobby Vintonin kokoelma-albumi, joka koostuu laulajan singleistä vuosilta 1967-1969. 

Albumi julkaisee kaksi ennen julkaisematonta laulua. Albumin on tuottanut Billy Sherrill sekä äänittynyt Tom Sparkman.

## Kappaleet
### Puoli 1
# For All We Know - (J. Fred Coots, Sam M. Lewis) - 2:47
# Please Love Me Forever - (John Malone, Ollie Blanchard) - 2:37
# Halfway to Paradise - (Gerry Goffin, Carole King) - 2:38
# To Know You Is to Love You - (Phil Spector) - 2:17
# The Days of Sand and Shovels - (Doyle Marsh, B. Reneau) - 3:44
### Puoli 2
# I Love How You Love Me - (Barry Mann, Larry Kolber) - 2:28
# Just as Much as Ever - (Charlie Singleton, Larry Coleman) - 2:19
# Sentimental Me - (Jimmy Cassin, Jim Morehead) - 2:21
# Take Good Care of My Baby - (Gerry Goffin, Carole King) - 2:44
# When I Fall in Love - (Edward Heyman, Victor Young) - 2:17
# Wanted - (Jack Fulton, Lois Steele) - 2:28

## Listasijoitukset
Albumilista - Billboard (North America)
Tuomas Rannankari

**Tuomas Rannankari** (s. 21. toukokuuta 1991 Kuopio) on suomalainen jalkapalloilija, joka edusti Veikkausliigassa Kuopion Palloseuraa ja viimeisellä kaudellaan Tampereen Ilvestä. Pelipaikaltaan hän on vasen laitapuolustaja tai laitalinkki.

Rannankari löi läpi pääsarjatasolla kaudella 2009, jolloin hän pelasi kaikissa KuPSin 11 ensimmäisessä ottelussa. 22. kesäkuuta 2009 Rannankarin kerrottiin siirtyvän Petteri Pennasen kanssa FC Twenteen. Pennanen oli viettänyt jo alkukauden vuokralla seurassa. Rannankari solmi hollantilaisseuran kanssa kolmivuotisen sopimuksen. Siirtoonsa mennessä hän oli pelannut 26 nuorisomaaottelua ja 12 ottelua KuPSin paidassa.

Tuomas Rannankarin isä Ilpo Rannankari on Kuopion tuomiokirkkoseurakunnan kirkkoherra ja hiippakunnan tuomiokapitulin tuomiorovasti.

## Saavutukset
*B-juniorien Suomen mestaruus 2007
*A-juniorien SM-pronssia 2008

## Lähteet
Mímis Androulákis

**Dimítris ”Mímis” Androulákis** (, s. 24. marraskuuta 1951 Ágios Nikólaos, Kreeta) on kreikkalainen kirjailija ja poliitikko. Hän on kreikkalaisen sosialidemokraattisen puolueen PASOKin kansanedustaja. 

Opiskeluaikoinaan Ateenassa Androulákis toimi aktiivisesti Kreikan sotilasjuntan vastaisessa taistelussa, osallistuen mm. opiskelijoiden kapinaan. Androulákis oli kommunistipuolueen jäsen vuoteen 1991, jolloin hän erosi ja liittyi radikaalivasemmistolaiseen Synaspismós-puolueeseen. Kaksi vuotta myöhemmin hän kuitenkin jäi sivuun aktiivisesta poliittisesta toiminnasta. Vasta vuonna 2004 hän hyväksyi Geórgios Papandréoun kutsun PASOKin ehdokkaaksi. 

Androulákis on kirjoittanut 11 romaania sekä useita poliittisia kirjoja. Hänen kirjansa *Mν* (joka kreikaksi lausuttaessa muistuttaa ”pimppiä” tarkoittavaa sanaa *mouní*) kuvaa Jeesuksen naistenmiehenä, joka tuntee vastustamatonta vetoa Maria Magdaleenaan. Kirja herätti voimakkaan vastareaktion kreikkalaisortodoksien keskuudessa ja kiihkomielisimmät arvostelijat polttivat kirjan kopioita Thessalonikissa.
Matkustaja (albumi)

**Matkustaja** on popyhtye Egotripin  vuonna 2003 julkaisema albumi. Yhtyeen basisti Mikko Mäkelä oli jättänyt yhtyeen, joten levy tehtiin neljän miehen voimin. Siitä huolimatta levy toi Egotripille menestystä ’’*Älä koskaan ikinä*’’ -kappaleen ansiosta. Matkustaja nousi Suomen virallisen listan sijalle 9 ja sai kultalevyn ylitettyään siihen oikeuttavan 15 000 myydyn albumin rajan vuonna 2004.

## Kappaleet
#
#
#
#
#
#
#
#
#
#
#

## Kokoonpano
* Mikki Kauste – laulu, piano, kosketinsoittimet, basso
* Knipi – kitara, laulu
* Sampo Haapaniemi – rummut
* Skele – soolokitara

### Tuotanto
* Thomas Eberger – masteroija
* Kari Hynninen – A&R
* Knipi – layout, valokuvat
* Lasse Kurki – valokuvat, tuotanto
* Kalle Chydenius – tuotanto
* Kie von Hertzen – valokuvat
* Tatu Tulikoura – valokuvat

## Arvostelut
* Desibeli.net: 
* Soundi: 

## Lähteet
DK King of Swing

**DK King of Swing** on vuonna 2005 julkaistu Donkey Kong -peli Game Boy Advance-käsikonsolille. Pelin kehitti japanilainen pelitalo Paon ja julkaisi Nintendo. Pelin tarkoitus on pelata Donkey Kong -hahmoilla erilaisissa kentissä, jotka vaikeentuvat taso tasolta. Peli sisältää seikkailutilan, Jungle Jam yksin- ja moninpelitilat sekä aikahaastetilan. Pelin jatko-osa on DK Jungle Climber, joka julkaistiin Nintendo DS:lle vuonna 2007.

## Juoni

Donkey Kong saarella ollaan järjestämässä suurta Jungle Jam-turnausta, jonka voittaja kruunataan viidakon sankariksi. Kesken kaiken Kuningas K. Rool, Donkey Kongin arkkivihollinen ilmestyy paikalle ja varastaa kaikki DK-mitalit, jotka ovat turnauksen palkinnot ja pakenee. Donkey Kong ja hänen ystävänsä lähtevät takaa-ajoon.

## Pelaaminen

Pelin pelattavuus on melko yksinkertaista, sillä pelihahmoa ohjataan painamalla olkapäänäppäimillä L ja R. Kun painaa L-näppäintä, pelihahmo liikkuu vasemmalle ja R-näppäintä painamalla oikealle. Hahmoa voi ohjata myös ristipainikkeella. Kun L- ja R näppäimiä painaa yhtaikaa, niin pelihahmo hyppää. Pelissä on 5 maailmaa: viidakko, autiomaa, meri, jäämaa ja ilma-alus, joista jokainen sisältää neljä kenttää ja pomovastustason. Jokaisessa kentässä esiintyy tappeja, joko yksittäisissä tai seassa, joihin tartutaan samoilla näppäimillä, millä liikkuminen tapahtuu. Jos pelaaja tarttuu tappiin oikealla kädellä, hän pyörii oikealle ja vasemmalla kädellä tarttuessaan pyörii vasemmalle. Jos tappeihin tarttuu molemmilla käsillä, niin voi tehdä eräänlaisen hyökkäyksen, millä tuhota viholliset tieltä. Pelaajan tarkoitus on hypätä tapilta tapille, jotta pääsisi tasoissa eteenpäin. Jokaiseen kenttään on piilotettu DK-mitali, jonka saamalla pelaaja läpäisee tason. Kentissä on myös kristalleja, joiden saamista vaaditaan myös tason läpipääsemiseksi. Tasoissa on myös Bonus-kenttiä, josta pelaaja voi voittaa palkintoja. Jokaisessa kentissä on banaaneja, jotka antavat lisäelämiä. Osa pelin hahmoista on tuttuja aiemmista Donkey Kong-peleistä, samoin kuin esineet, mikä saa pelin hyvin paljon muistuttamaan vanhoja Donkey Kong Country-pelejä.

## Pelattavat hahmot

Vain Donkey Kong on pelattavana seikkailutilassa. Tosin Diddy Kongin saa pelattavaksi hahmoksi seikkailutilaan kun pelaaja on kerännyt 24 DK-mitalia. Muut hahmot ovat pelattavia Jungle Jam-tilassa:

* Donkey Kong
* Diddy Kong (saa pelihahmoksi seikkailuun kerättyään 24 DK-mitalia)
* Dixie Kong
* Funky Kong
* Wrinkly Kong
* Kremling/Kritter
* Kuningas K. Rool
* Bubbles (Clu Clu Land-pelistä)

## Katso myös
* DK Jungle Climber

## Aiheesta muualla
*
Tanja Komulainen

**Tanja Virva Tuulia Komulainen** (o.s. **Mäkinen**, s. 2. maaliskuuta 1980 Pälkäne) on suomalainen kiekonheittäjä ja maaotteluedustaja, joka edustaa Tampereen Pyrintöä. Komulaista ovat valmentaneet Erkki Mäkinen, Tapio Tuohino ja Jorma Haaranen. Kiekonheiton ohella Komulainen työntää sivulajinaan kuulaa.

Komulainen on voittanut Kalevan kisoista kiekonheitossa SM-kultaa vuosina 2009, 2010 ja 2012, SM-hopeaa neljästi vuosina 2006, 2007, 2008 ja 2016 sekä pronssia vuosina 2004, 2011 ja 2014. Lisäksi hänellä on kuulantyönnön pronssimitali vuodelta 2003. Sisäratojen SM-kilpailuissa Komulainen on saavuttanut kuulantyönnössä hopeaa vuosina 2006 ja 2010. Kiekonheiton talvimestaruuskilpailuissa hän on voittanut Suomen mestaruuden vuosina 2007, 2009, 2010, 2011 ja 2012, SM-hopeaa vuosina 2004, 2005, 2006, 2008, 2015 ja 2016 sekä SM-pronssia 2025. Barcelonan EM-kilpailuissa 2010 ja Helsingin EM-kilpailuissa 2012 hän karsiutui loppukilpailusta.

Kiekonheitossa Komulaisen ulkoratojen ennätys on Tampereella kesäkuussa 2011 heitetty 57,10 metriä. Hallissa hänen ennätyksensä, 56,51 metriä, on maaliskuulta 2010. Kuulantyönnössä Komulaisen ennätys ulkoradoilla on 14,90 metriä ja hallissa 14,66 metriä.

Komulainen on kilpaillut myös painonnostossa ja sijoittunut siinä SM-mitaleille.

Hän on ammatiltaan lääkäri.

## Saavutukset
*Päivitetty 10.3.2016*

**Kiekonheitto**
*Ennätys ulkoradoilla naisten kiekolla 57,10 m (Suomen kaikkien aikojen 12.) 
*Halliennätys 56,51 metriä (Suomen kaikkien aikojen 4.)
*Kalevan kisat
**Kultaa 2009, 2010, 2012
**Hopeaa 2006, 2007, 2008 ja 2016
**Pronssia 2004, 2011 ja 2014
*Halli-SM-heitot
**Kultaa 2007, 2009, 2010, 2011 ja 2012
**Hopeaa 2004, 2005, 2006, 2008, 2015 ja 2016
**Pronssia 2025

**Kuulantyöntö**
*Ennätys naisten kuulalla 14,90 m (hallissa 14,66 m)
*Kalevan kisat
**Pronssia 2003
*Sisäratojen SM-kilpailut
**Hopeaa 2006 ja 2010

## Kausien parhaat tulokset
*Päivitetty 10.3.2016*

**Kiekonheitto**
*1993:  28,46 m
*1994:  31,78 m
*1995:  35,72 m
*1996:  41,44 m
*1997:  40,80 m
*1998:  41,15 m
*1999:  41,76 m
*2000:  43,64 m
*2001:  47,15 m
*2002:  49,42 m
*2003:  51,28 m
*2004:  51,98 m
*2005:  52,90 m
*2006:  53,64 m
*2007:  55,75 m
*2008:  54,76 m
*2009:  56,82 m
*2010:  57,03 m
*2011: **57,10 m**
*2012:  56,44
*2013:  52,04  
*2014:  53,63  
*2015:  54,30  

**Kuulantyöntö**   
*1996:  10,46 m
*1997:  11,02 m
*1998:  12,26 m
*1999:  11,92 m (i)
*2000:  11,78 m
*2001:  12,68 m (i)
*2002:  13,50 m
*2003:  14,28 m
*2004:  14,01 m
*2005:  13,84 m
*2006:  14,66 m (i)
*2007:  13,53 m
*2008:  14,10 m
*2009:  **14,90 m**
*2010:  14,32 m (i)

(i)= heitetty/työnnetty hallissa

## Lähteet
Erick Avari

**Nari Erick Avari** (s. 13. huhtikuuta 1952) on intialais-yhdysvaltalainen näyttelijä. Intiassa parsitaustaiseen, elokuva-alalla vaikuttaneeseen perheeseen syntynyt Avari muutti opiskeluvuosinaan Yhdysvaltoihin. Hän aloitti näyttelijänuransa teatterissa, josta hän siirtyi esiintymään myös televisiosarjoissa ja elokuvissa. Hän on näytellyt esimerkiksi elokuvissa *[[Tähtiportti (elokuva)|Tähtiportti]]* (1994), *[[Muumio (vuoden 1999 elokuva)|Muumio]]* (1999) ja ''Herra Deeds'' (2002). Scifi- ja fantasiatuotannoilla on ollut merkittävä osuus hänen filmografiassaan.

## Filmografia

* *[[Nothing Lasts Forever]]* (1984)
* *[[Sodan peto]]* (*The Beast of War*, 1988)
* *[[She’s Back]]* (1989)
* *[[True Blue (vuoden 1996 elokuva)|True Blue]]* (1989)
* *[[Viimeinen analyysi]]* (*Final Analysis*, 1992)
* *[[Treacherous Crossing]]* (1992)
* *[[California Man – svengaava fossiili]]* (*California Man*, 1992)
* *[[Tapa tai tule tapetuksi]]* (*The Hit List*, 1993)
* *[[Miljoonan taalan keikka]]* (*Scam*, 1993)
* *[[Concierge – rakkaudesta vai rahasta]]* (*For Love or Money*, 1993)
* *[[Unelmien rakastajatar]]* (*Dream Lover*, 1993)
* *[[Yön väreet]]* (*Color of Night*, 1994)
* *[[Tähtiportti (elokuva)|Stargate – tähtiportti]]* (*Stargate*, 1994)
* *[[Don’t Drink the Water]]* (1994)
* *[[The Undercover Kid]]* (1996)
* ** (1996)
* *[[Independence Day – Maailmojen sota|Independence day – Maailmojen sota]]* (*Independence Day*, 1996)
* *[[To Face Her Past]]* (1996)
* *[[Hullunkurinen laivasto]]* (*McHale’s Navy*, 1997)
* *[[Muumio (vuoden 1999 elokuva)|Muumio]]* (*The Mummy*, 1999)
* *[[13. soturi]]* (*The 13th Warrior*, 1999)
* *[[Voodoo – tummempi kuin veri]]* (*Ritual*, 2001)

* *[[On Wings of Fire]]* (2001)
* *[[Apinoiden planeetta (vuoden 2001 elokuva)|Apinoiden planeetta]]* (*Planet of the Apes*, 2001)
* *[[The Glass House]]* (2001)
* *[[Incest]]* (2002)
* *[[Three Days of Rain]]* (2002)
* *[[Herra Deeds]]* (*Mr. Deeds*, 2002)
* *[[Valepukujen mestari]]* (*The Master of Disguise*, 2002)
* *[[Yksin kotona 4]]* (*Home Alone 4*, 2002)
* *[[Daredevil (elokuva)|Daredevil]]* (2003)
* *[[Searching for Haizmann]]* (2003)
* *[[Dancing in Twilight]]* (2005)
* *[[The L.A. Riot Spectacular]]* (2005)
* *[[The Librarian 2 – paluu kuningas Salomonin kaivoksille]]* (*The Librarian: Return to King Solomon’s Mines*, 2006)
* *[[The Rich Inner Life of Penelope Cloud]]* (2007)
* *[[AmericanEast]]* (2007)
* *[[Dark Matter]]* (2007)
* *[[Flight of the Living Dead: Outbreak on a Plane]]* (2007)
* *[[Choose Connor]]* (2007)
* *[[Postal (elokuva)|Postal]]* (2007)
* *[[InAlienable]]* (2008)
* *[[Ostarikyttä]]* (*Paul Blart: Mall Cop*, 2009)
* *[[Hachiko – tarina uskollisuudesta]]* (*Hachiko: A Dog’s Story*, 2009)
* *[[Dispatch]]* (2011)
* *[[The Brink]]* (2015)
* *[[The Chosen]]* (2019)

## Lähteet

## Aiheesta muualla
20 All-Time Greatest Hits

**20 All-Time Greatest Hits** on 20 hittisinglekokoelma Bobby Vintonin levyttämistä kappaleista Epic Records -levymerkille.

## Kappaleet
# Roses Are Red (My Love) - 2:40
# Blue Velvet - 2:48
# Mr. Lonely - 2:41
# Blue on Blue - 2:30
# Please Love Me Forever - 2:36
# I Love How You Love Me - 2:31
# My Heart Belongs to Only You - 2:43
# Coming Home Soldier - 2:31
# Rain, Rain Go Away - 2:56
# Clinging Vine - 2:28
# There! I've Said It Again - 2:22
# Sealed With a Kiss - 2:50
# Over the Mountain, Across the Sea - 2:26
# L-O-N-E-L-Y - 2:25
# Halfway to Paradise - 2:41
# Satin Pillows - 2:26
# Take Good Care of My Baby - 2:47
# To Know You Is to Love You - 2:22
# Just as Much as Ever - 2:21
# Let's Kiss and Make Up - 2:27
Cary-Hiroyuki Tagawa

**Cary-Hiroyuki Tagawa** (; 27. syyskuuta 1950 – 4. joulukuuta 2025) oli japanilais-yhdysvaltalainen näyttelijä. Hänen äitinsä oli japanilainen näyttelijä ja isä japanilais-yhdysvaltalainen, joka palveli Yhdysvaltain armeijassa. Tagawalla on kaksi lasta.

## Filmografia
### Elokuvat

### Televisiosarjat

### Ääninäyttely videopeleissä

## Lähteet

## Aiheesta muualla
* 
* Carytagawaonline.com – virallinen fanisivusto
Jakob Knudsen

**Jakob Christian Lindberg Knudsen** (14. syyskuuta 1858 Rødding – 21. tammikuuta 1917 Birkerød) oli tanskalainen pappi ja kirjailija. Hän kirjoitti romaaneja uskosta ja ihmisen vastuusta.

Knudsen käsittelee teoksissaan yhteiskuntamoraalin ja yksilön moraalin ja omantunnon välistä ristiriitaa. Ratkaisuksi hän löytää kaksoisromaanissa *Ahdistusta* ja *Uskallusta* uskon.

## Teokset
### Suomennetut teokset
* *Ahdistusta*, suom. Tyyni Haapanen, Porvoo: WSOY 1917
* *Uskallusta*, suom. Esteri Haapanen, Porvoo: WSOY 1917 Sarja: Martti Luther -romaani, 2
* *Opettaja Urup*, suom. Eino Kaila, Jyväskylä: Gummerus 1917 Sarja: Martti Luther -romaani, 1
* *Vuorimiehen poika: Romaani Martti Lutherista* (*Angst*; *Mod*), yhteissidos, jossa *Ahdistusta* ja *Uskallusta*. suom. Tyyni Haapanen ja Esteri Haapanen. 2., kieliasultaan tark. p. Helsinki: WSOY 1967

### Tanskankieliset teokset
* *Den gamle Præst* (1899)
* *Gjæring – Afklaring* (1902)
* *Sind* (1903)
* *For livets skyld* (1905)
* *Inger* (1906)
* *Fremskidt* (1907)
* *Lærer Urup* (1909, *Opettaja Urup*, suom. Eino Kaila 1917)
* *Angst-Mod* (1912, 1914)
* *Martin Luther* (1915)
* *Jyder* (1915, 1917)

## Lähteet

## Aiheesta muualla
*
Pini Gershon

**Pinhas ”Pini” Gershon** (, s. 13. marraskuuta 1951) on israelilainen koripallovalmentaja, joka toimii tällä hetkellä Maccabi Tel Avivin valmentajana. 

## Ura
Loukkaantumisen seurauksena Gershon aloitti valmentamisen hyvin nuorena. Hän on valmentanut uransa aikana monia seuroja, joista suurimmat ovat Maccabi Tel Aviv BC, Olympiakos BC ja Hapoel Jerusalem BC. Gershon on voittanut Euroopan seurajoukkueiden mestaruuden kolme kertaa.

## Aiheesta muualla

* Basketpedya 
* Euroliiga
Andrei Moisejev

**Andrei Sergejevitš Moisejev** (, s. 3. kesäkuuta 1979 Donin Rostov) on venäläinen nykyaikainen viisiottelija ja kaksinkertainen olympiavoittaja. Moisejev voitti miesten henkilökohtaisen kilpailun sekä Ateenan kesäolympialaisista 2004 että Pekingistä olympiadi myöhemmin.

Maailmanmestaruuskilpailuista Moisejev on voittanut neljä kulta- ja kaksi hopeamitalia.

## Aiheesta muualla
*Profiili  Sports Reference LLC. 
*Profiili Pekingin kesäolympialaisten sivustolla